pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมอนามัย ย้ำความมั่นใจผู้ซื้อ กำชับเข้ม ‘ตลาด’ ปฏิบัติตามข้อแนะนำ ลดเสี่ยงช่วง COVID-19 [กระทรวงสาธารณสุข]
วันพฤหัสบดีที่ 9 เมษายน 2563
กรมอนามัย ย้ําความมั่นใจผู้ซื้อ กําชับเข้ม ‘ตลาด’ ปฏิบัติตามข้อแนะนํา ลดเสี่ยงช่วง COVID-19 [กระทรวงสาธารณสุข]
กรมอนามัย กระทรวงสาธารณสุข ย้ํา พ่อค้า แม่ค้า เจ้าของตลาด’ ปฏิบัติตามคําแนะนําด้านสุขอนามัยในตลาดสด เพื่อสร้างความมั่นใจแก่ผู้บริโภคในการป้องกันโรคติดเชื้อไวรัสโคโรนา 2019 (COVID-19)
แพทย์หญิงพรรณพิมล วิปุลากร อธิบดีกรมอนามัย กล่าวว่า ในช่วงการแพร่ระบาดของโรคติดเชื้อไวรัสโคโรนา 2019 (COVID-19) กรมอนามัยได้มีข้อแนะนําการปฏิบัติภายในตลาดสด โดยขอให้เจ้าของตลาด ต้องจัดให้มีจุดคัดกรองพ่อค้า แม่ค้า ผู้บริโภค เพื่อตรวจวัดอุณหภูมิร่างกาย ต้องดูแลสถานที่ให้สะอาด ถูกสุขลักษณะ ด้วยการทําความสะอาดบริเวณพื้น ทางเดิน แผงจําหน่ายสินค้าอย่างน้อยวันละ 1 ครั้ง ด้วยน้ําผงซักฟอกหรือน้ํายาทําความสะอาด และฆ่าเชื้อโดยคลอรีนเข้มข้น หากกรณีที่พบผู้ป่วยหรือมีความเสี่ยง ให้เพิ่มความเข้มข้นของคลอรีนในการล้างทําความสะอาด
สําหรับในช่วงนี้ขอให้ล้างตลาด และฆ่าเชื้อด้วยคลอรีนเข้มข้น ทุกสัปดาห์ พร้อมทั้งจัดให้มีพื้นที่ล้างมือด้วยน้ําสะอาด และสบู่ หรือเจลแอลกอฮอล์ และทําความสะอาดห้องน้ํา ห้องส้วม โดยเน้นบริเวณจุดเสี่ยง เช่น ที่จับสายฉีดชําระ ที่รองนั่งโถส้วม ที่กดโถส้วม โถปัสสาวะที่เปิดก๊อก อ่างล้างมือ และกลอนประตูหรือลูกบิด เป็นต้น รวมทั้งทําความสะอาดก๊อกน้ําที่ใช้ภายในตลาด มีการระบายอากาศที่เหมาะสม และควรจัดให้มีการประชาสัมพันธ์การป้องกัน COVID-19 ทางช่องทางให้ความรู้ต่าง ๆ เช่น ป้ายประชาสัมพันธ์ เสียงตามสาย เป็นต้น
“สําหรับผู้ปรุงประกอบและจําหน่ายอาหารปรุงสําเร็จนั้น ควรมีการปกปิดอาหาร และอุ่นอาหารทุกๆ 2 ชั่วโมง ในกรณีมีการใช้อุปกรณ์สําหรับหยิบจับ หรือตักอาหาร ต้องระมัดระวังไม่ให้ส่วนของด้ามจับตก หล่นหรือสัมผัสกับอาหารเพราะอาจเกิดการปนเปื้อนของเชื้อโรคได้ หากจําหน่ายอาหารสดประเภทเนื้อสัตว์ เครื่องในสัตว์ ควรจัดให้มีคีมคีบเนื้อสัตว์ เพื่อไม่ให้ลูกค้าสัมผัสเนื้อสัตว์โดยตรง และล้างมือหลังการสัมผัสเนื้อสัตว์หรือผลิตภัณฑ์จากสัตว์ทุกครั้ง รวมถึงควรกําหนดระยะห่างระหว่างผู้ซื้อและผู้ขาย 1- 2 เมตรด้วย นอกจากนี้ ผู้ที่ดูแลความสะอาดและผู้ปฏิบัติงานเก็บขยะภายในตลาดสด ขณะปฏิบัติงานให้ใช้หน้ากากผ้า สวมถุงมือยาง ผ้ายางกันเปื้อน รองเท้าพื้นยางหุ้มแข้ง และใช้ปากคีบด้ามยาวเก็บขยะ และใส่ถุงขยะ ปิดปากถุงให้มิดชิด นําไปรวบรวมไว้ที่พักขยะแล้วล้างมือให้สะอาดทุกครั้งภายหลังปฏิบัติงาน ทั้งนี้ หากพบว่าผู้จําหน่ายอาหาร หรือผู้ปฏิบัติงานในตลาด มีอาการป่วยไข้ ไอ จาม มีน้ํามูก หรือเหนื่อยหอบต้องให้หยุดงาน และให้ไปพบแพทย์ทันที” แพทย์หญิงพรรณพิมล กล่าว
***
ศูนย์สื่อสารสาธารณะ/ 9 เมษายน 2563
รัฐบาลไทย-ข่าวทำเนียบรัฐบาล-กรมทางหลวงชนบทรายงานความคืบหน้าโครงการก่อสร้างถนนทางหลวงชนบท สายบ้านคลองโคน - บ้านบางตะบูน อ.เมือง จ.สมุทรสงคราม และ อ.บ้านแหลม จ.เพชรบุรี
วันจันทร์ที่ 12 มีนาคม 2561
กรมทางหลวงชนบทรายงานความคืบหน้าโครงการก่อสร้างถนนทางหลวงชนบท สายบ้านคลองโคน - บ้านบางตะบูน อ.เมือง จ.สมุทรสงคราม และ อ.บ้านแหลม จ.เพชรบุรี
กรมทางหลวงชนบท (ทช.) กระทรวงคมนาคม ดําเนินโครงการก่อสร้างทางหลวงชนบท สายบ้านคลองโคน - บ้านบางตะบูน อ.เมือง จ.สมุทรสงคราม และ อ.บ้านแหลม จ.เพชรบุรี ระยะทาง 14.386 กิโลเมตร มีความคืบหน้ามากกว่าร้อยละ 86
คาดว่าจะแล้วเสร็จประมาณเดือนพฤษภาคม 2561 เพื่อสนับสนุนการท่องเที่ยวตามแนวชายฝั่งทะเลตะวันตก และเป็นเส้นทางสายรองสําหรับเดินทางสู่ภาคใต้
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า ทช. ได้รับมอบให้ดําเนินการก่อสร้างถนนเลียบชายฝั่งทะเลด้านตะวันตก เพื่อใช้เป็นโครงข่ายเชื่อมโยงแหล่งท่องเที่ยวตามแนวชายฝั่งทะเลภาคกลางตอนล่างต่อเนื่องไปยังภาคใต้ตอนบนครอบคลุมพื้นที่ จ.สมุทรสงคราม เพชรบุรี ประจวบคีรีขันธ์ ชุมพร และระนอง ซึ่งเป็นพื้นที่ที่มีทรัพยากรทางการท่องเที่ยว สามารถส่งเสริมและพัฒนาให้เป็นแหล่งท่องเที่ยวที่มีคุณภาพได้ รวมทั้งเป็นเส้นทางสายรองสําหรับการเดินทางลงสู่ภาคใต้ โดย ทช. ได้ดําเนินการก่อสร้างถนน สายบ้านคลองโคน - บ้านบางตะบูน อ.เมือง จ.สมุทรสาคร และ อ.บ้านแหลม จ.เพชรบุรี โดยมีจุดเริ่มต้นจากแยกทางหลวงหมายเลข 35 สายธนบุรี - ปากท่อ (ถนนพระราม 2) บริเวณ กม. ที่ 73+000 ต.ยี่สาร อ.อัมพวา จ.สมุทรสงคราม ระยะทาง 14.386 กิโลเมตร งบประมาณการก่อสร้างทั้งสิ้น 297.180 ล้านบาท ปัจจุบันผลการดําเนินงานมีความคืบหน้า ร้อยละ 86.25 คาดว่าการก่อสร้างจะแล้วเสร็จพร้อมเปิดให้ประชาชนสัญจรได้ประมาณเดือนพฤษภาคม 2561
รัฐบาลไทย-ข่าวทำเนียบรัฐบาล-‘พาณิชย์’ มั่นใจ e-Registration จะช่วยดึงอันดับ Ease of Doing Business ของไทย ให้สูงขึ้น  หวัง! เรียกนักลงทุนเข้าประเทศ
วันจันทร์ที่ 22 พฤษภาคม 2560
‘พาณิชย์’ มั่นใจ e-Registration จะช่วยดึงอันดับ Ease of Doing Business ของไทย ให้สูงขึ้น  หวัง! เรียกนักลงทุนเข้าประเทศ
ก่อให้เกิดการลงทุน การจ้างงาน ส่งผลดีต่อเศรษฐกิจในภาพรวมของประเทศ  กระทรวงพาณิชย์ มั่นใจระบบจดทะเบียนนิติบุคคลทางอิเล็กทรอนิกส์ (e-Registration) จะเป็นตัวขับเคลื่อนช่วยให้อันดับความยาก-ง่ายในการประกอบธุรกิจ (Ease  of  Doing Busi)
) โดยเฉพาะตัวชี้วัดด้านการเริ่มต้นธุรกิจ (Starting Business) ของประเทศไทยสูงขึ้น ตั้งเป้าผู้ประกอบการรุ่นใหม่สนใจจัดตั้งนิติบุคคลผ่านระบบออนไลน์ ง่าย สะดวก รวดเร็ว ประหยัดเวลาและค่าใช้จ่าย ทําได้ทุกที่ ทุกเวลา
รัฐมนตรีช่วยว่าการกระทรวงพาณิชย์ (นายสนธิรัตน์ สนธิจิระวงศ์) เปิดเผยว่า นับตั้งแต่กรมพัฒนา -ธุรกิจการค้าได้เปิดให้บริการจดทะเบียนนิติบุคคลทางอิเล็กทรอนิกส์ (e-Registration) ไปเมื่อวันที่ 18 เมษายน 2560 มีผู้ประกอบการให้ความสนใจเข้าใช้งานระบบเป็นที่น่าพอใจ เนื่องจากการจัดตั้งธุรกิจผ่านระบบ e-Registration มีระบบอํานวยความสะดวกที่ชัดเจน มีระยะเวลากําหนดแน่นอน สามารถดําเนินการได้ด้วยตนเอง อย่างครบวงจรตั้งแต่จัดตั้ง เปลี่ยนแปลง ตลอดจนเลิกกิจการ ช่วยปรับปรุงกระบวนงานการให้บริการภาครัฐให้มีความรวดเร็วและโปร่งใสมากยิ่งขึ้น ตอบสนองนโยบายของรัฐบาลในการส่งเสริมสภาพแวดล้อมในการประกอบธุรกิจให้ดีขึ้น ซึ่งจะส่งผลให้ประเทศไทยเป็นประเทศที่ง่ายต่อการเริ่มต้นธุรกิจในลําดับต้นๆ ตามการจัดอันดับของธนาคารโลก
“การประเมินความสะดวกในการประกอบธุรกิจของธนาคารโลกมีผลต่อการตัดสินใจของ นักลงทุนจากทั่วโลกที่จะนําข้อมูลไปประกอบการตัดสินใจก่อนเข้าไปลงทุนในประเทศต่างๆ หากการจัดอันดับดีนักลงทุนก็ย่อมเชื่อมั่นอยากมาลงทุน ซึ่งอันดับที่จะออกมาจะเป็นตัวชี้วัดและบอกสถานะของประเทศถึงความพร้อมในการรองรับการลงทุน ซึ่งเป้าหมายของรัฐบาลคือทําให้อันดับดีขึ้นเรื่อยๆ โดยคาดหวังว่าภายในปี 2563 ประเทศไทยจะอยู่ในอันดับที่ 2 ของอาเซียน เมื่ออันดับของไทยสูงขึ้นจะช่วยดึงดูดนักลงทุนจากต่างชาติเข้ามาลงทุนธุรกิจในไทยมากขึ้น ก่อให้เกิดการลงทุน การจ้างงาน ส่งผลดีต่อเศรษฐกิจในภาพรวมของประเทศ
ระบบ e-Registration เป็นระบบใหม่ที่นํามาใช้กับภาคธุรกิจ ซึ่งในช่วงแรกนี้ได้สั่งการให้กรมพัฒนาธุรกิจการค้า จัดตั้งศูนย์อํานวยความสะดวก e-Registration Support Center เพื่อให้คําแนะนํา และคําปรึกษาในการเข้าใช้งานระบบ อีกทั้งยังได้ฝึกอบรมเจ้าหน้าที่สําหรับลงพื้นที่ให้คําแนะนําทั้งใน และนอกสถานที่ในลักษณะ Mobile Unit โดยผู้ประกอบการสามารถนัดรวมตัวกันแล้วแจ้งความประสงค์เข้ามาที่กรมฯ เพื่อให้ส่งเจ้าหน้าที่ไปให้ความรู้ และแนะนําการใช้งานระบบ e-Registration ณ สถานประกอบการ นอกจากนี้ ยังได้สั่งการให้กรมพัฒนาธุรกิจการค้าเร่งจัดทําคู่มือประชาชน เพื่อเป็นคัมภีร์ให้ประชนสามารถปฏิบัติตามได้อย่างเป็นรูปธรรมมากยิ่งขึ้น” รัฐมนตรีช่วยว่าการกระทรวงพาณิชย์ กล่าวทิ้งท้าย
สอบถามข้อมูลเพิ่มเติม เกี่ยวกับระบบ e-Registration ได้ที่หมายเลข 0 2547 5995 – 98 หรือทาง e-mail : e-regis@dbd.go.th
รัฐบาลไทย-ข่าวทำเนียบรัฐบาล-อธิบดีกรมทรัพยากรทางทะเลและชายฝั่ง ลงนามความร่วมมือทางวิชาการด้านป่าชายเลน  ณ เมืองปักกิ่ง สาธารณรัฐประชาชนจีน
วันพุธที่ 9 พฤษภาคม 2561
อธิบดีกรมทรัพยากรทางทะเลและชายฝั่ง ลงนามความร่วมมือทางวิชาการด้านป่าชายเลน  ณ เมืองปักกิ่ง สาธารณรัฐประชาชนจีน
อธิบดีกรมทรัพยากรทางทะเลและชายฝั่ง ลงนามความร่วมมือทางวิชาการด้านป่าชายเลน (MEMORANDUM OF UNDERSTANDING ON RELATING TO PILOT COOPERATION ON MANGROVE CONSERVATION) กับศูนย์ความร่วมมือด้านสิ่งแวดล้อมอาเซียน  – จีน
วันนี้ (๙ พฤษภาคม ๒๕๖๑) นายจตุพร บุรุษพัฒน์ อธิบดีกรมทรัพยากรทางทะเลและชายฝั่ง ลงนามความร่วมมือทางวิชาการด้านป่าชายเลน (MEMORANDUM OF UNDERSTANDING ON RELATING TO PILOT COOPERATION ON MANGROVE CONSERVATION) กับศูนย์ความร่วมมือด้านสิ่งแวดล้อมอาเซียน – จีน (The China – ASEAN Environmental Cooperation Center) และมูลนิธิอนุรักษ์ป่าชายเลนและพื้นที่ชุ่มน้ําเซินเจิ้น (The Shenzhen Mangrove Wetlands Conservation Foundation) ในการสัมมนาภายใต้กรอบความร่วมมืออาเซียน – จีน ด้านการพัฒนาเมืองที่เป็นมิตรกับสิ่งแวดล้อม พ.ศ. ๒๕๖๑ ณ เมืองปักกิ่ง สาธารณรัฐประชาชนจีน ระหว่างวันที่ ๗ – ๑๐ พฤษภาคม ๒๕๖๑ โดยร่างความร่วมมือดังกล่าวเป็นกรอบความร่วมมือทางวิชาการระหว่างหน่วยงานในการทํากิจกรรมต่างๆ ที่มุ่นเน้นการศึกษาวิจัยร่วมกันในด้านป่าชายเลน ตลอดจนสนับสนุนการแลกเปลี่ยนเรียนรู้แบบปฏิบัติที่ดีในด้านการอนุรักษ์ป่าชายเลน ผู้เข้าร่วมพิธีการลงนามประกอบด้วย ผู้แทนกระทรวงทรัพยากรธรรมชาติและสิ่งแวดล้อม เจ้าหน้าที่กรมทรัพยากรทางทะเลและชายฝั่ง ผู้แทนจากประเทศอาเซียน และประเทศจีน ประมาณ ๕๐ คน
รัฐบาลไทย-ข่าวทำเนียบรัฐบาล-อนุทิน เปิดประชุมส่งเสริมสุขภาพและอนามัยสิ่งแวดล้อมแห่งชาติ ครั้งที่ 13 “ไทยรู้ สู้วิกฤติ”
วันพุธที่ 20 พฤษภาคม 2563
อนุทิน เปิดประชุมส่งเสริมสุขภาพและอนามัยสิ่งแวดล้อมแห่งชาติ ครั้งที่ 13 “ไทยรู้ สู้วิกฤติ”
รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมวิชาการส่งเสริมสุขภาพและอนามัยสิ่งแวดล้อมแห่งชาติ ครั้งที่ 13 “ไทยรู้ สู้วิกฤติ” และเสวนาทางไกล “การส่งเสริมสุขภาพและป้องกันโรค โอกาสในวิกฤติ” กับผู้แทนสาธารณรัฐประชาชนจีน และสิงคโปร์
รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมวิชาการส่งเสริมสุขภาพและอนามัยสิ่งแวดล้อมแห่งชาติ ครั้งที่ 13 “ไทยรู้ สู้วิกฤติ” และเสวนาทางไกล “การส่งเสริมสุขภาพและป้องกันโรค โอกาสในวิกฤติ” กับผู้แทนสาธารณรัฐประชาชนจีน และสิงคโปร์
วันนี้ (20 พฤษภาคม 2563) ที่กรมอนามัย กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนพ.สุขุม กาญจนพิมาย ปลัดกระทรวงสาธารณสุข เปิดการประชุมวิชาการส่งเสริมสุขภาพและอนามัยสิ่งแวดล้อมแห่งชาติ ครั้งที่ 13 พ.ศ. 2563 “ไทยรู้ สู้วิกฤติ” เพื่อเป็นเวทีแลกเปลี่ยนเรียนรู้ทั้งในและต่างประเทศ ในสถานการณ์แพร่ระบาดของโรคติดเชื้อไวรัสโคโรนา 2019 (โควิด 19) พร้อมปาฐกถาพิเศษและเสวนาทางไกล “PP&P โอกาสในวิกฤติ” กับ ดร. หวู่ จิ้น ผู้อํานวยการสํานักงานกลุ่มผู้นําด้านการป้องกันและควบคุมโรคระบาดแห่งมณฑลซานซี และประธานคณะกรรมาธิการสาธารณสุขแห่งมณฑลซานซี (Dr.Wu Jin, Director-general Shanxi Provincial Health Commission) สาธารณรัฐประชาชนจีน และดร. ชอว์น วาซู ผู้อํานวยการด้านคลินิกศูนย์โรคติดต่อแห่งชาติ (Dr.Shawn Vasoo, Clinical Director National Center for Infectious Disease) ประเทศสิงคโปร์
นายอนุทินกล่าวว่า ตลอดระยะเวลากว่า 5 เดือนที่ผ่านมา ด้วยความร่วมมือของคนไทย และความทุ่มเทเสียสละของบุคลากรทางการแพทย์และสาธารณสุข ทําให้สถานการณ์การระบาดของเชื้อโควิด 19 อยู่ในเกณฑ์น่าพอใจ พบผู้ติดเชื้อรายใหม่น้อยลง ปัจจัยสําคัญคือ ความเข้มแข็งและมั่นคงของระบบสาธารณสุข ทั้งระบบเฝ้าระวังรับรู้เร็ว โต้ตอบจัดการโรคทันท่วงที การตั้งศูนย์ปฏิบัติการด้านการแพทย์และสาธารณสุขระดับประเทศ มีคณะกรรมการโรคติดต่อทั้งระดับส่วนกลางและระดับจังหวัด ความเข้มแข็งในการตรวจคัดกรอง ณ ท่าอากาศยานทุกแห่ง ด่านชายแดน และด่านท่าเรือ หน่วยคัดกรองโรคโควิด 19 ในโรงพยาบาล และการค้นหาเชิงรุกซึ่งมี อสม. ทั่วประเทศกว่า 1 ล้าน 4 หมื่นคน ช่วยค้นหาผู้ป่วยได้อย่างรวดเร็ว นําเข้าสู่ระบบแยกกักและจัดการดูแลกลุ่มป่วยและกลุ่มเสี่ยง เพื่อการควบคุมการแพร่เชื้อโดยไม่ต้องสร้างโรงพย
รัฐบาลไทย-ข่าวทำเนียบรัฐบาล-ธอส.เตรียมวงเงิน 10,000 ล้านบาท จัดทำสินเชื่อบ้าน “FOR HOME” อัตราดอกเบี้ย 2.90% นาน 2 ปีแรก ยกเว้นค่าธรรมเนียมการยื่นกู้และค่าจดทะเบียนจำนอง 0.50% ของวงเงินกู้
วันพฤหัสบดีที่ 1 มิถุนายน 2560
ธอส.เตรียมวงเงิน 10,000 ล้านบาท จัดทําสินเชื่อบ้าน “FOR HOME” อัตราดอกเบี้ย 2.90% นาน 2 ปีแรก ยกเว้นค่าธรรมเนียมการยื่นกู้และค่าจดทะเบียนจํานอง 0.50% ของวงเงินกู้
ธอส.สนับสนุนนโยบายรัฐบาล เตรียมวงเงิน 10,000 ล้านบาท จัดทําผลิตภัณฑ์ใหม่สินเชื่อบ้าน “FOR HOME” อัตราดอกเบี้ยคงที่ ปีที่ 1-2 เท่ากับ 2.90% ต่อปี ปีที่ 3 เท่ากับ 4.50% ต่อปี (อัตราดอกเบี้ยเฉลี่ย 3 ปี 3.43% ต่อปี)
ธนาคารอาคารสงเคราะห์ (ธอส.) สนับสนุนนโยบายรัฐบาลสร้างโอกาสทําให้คนไทยมีบ้าน เตรียมวงเงิน 10,000 ล้านบาท จัดทําผลิตภัณฑ์ใหม่สินเชื่อบ้าน “FOR HOME” อัตราดอกเบี้ยคงที่ ปีที่ 1-2 เท่ากับ 2.90% ต่อปี ปีที่ 3 เท่ากับ 4.50% ต่อปี (อัตราดอกเบี้ยเฉลี่ย 3 ปี 3.43% ต่อปี) วงเงินให้กู้ต่อรายต่อหลักประกันไม่เกิน 3 ล้านบาท พิเศษ!! ยกเว้นค่าธรรมเนียมการยื่นกู้ (0.1% ของวงเงินกู้ที่ได้รับอนุมัติ) และค่าจดทะเบียนจํานอง (0.50% ของวงเงินกู้ตามสัญญากู้เงิน) ยื่นคําขอกู้ได้ตั้งแต่วันที่ 1 มิถุนายน 2560 เป็นต้นไป และทํานิติกรรมภายในวันที่ 29 กันยายน 2560
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า เพื่อเป็นการสนับสนุนโยบายรัฐบาลในการสร้างโอกาสทําให้คนไทยได้มีบ้าน ซึ่งถือเป็นส่วนหนึ่งที่จะช่วยยกระดับคุณภาพชีวิตให้ประชาชน ล่าสุดธนาคารได้เตรียมกรอบวงเงิน 10,000 ล้านบาท จัดทําผลิตภัณฑ์สินเชื่อบ้าน “FOR HOME” อัตราดอกเบี้ยคงที่ ปีที่ 1-2 เท่ากับ 2.90% ต่อปี ปีที่ 3 ดอกเบี้ยเท่ากับ 4.50% ต่อปี ที่ 4 จนถึงตลอดอายุสัญญากู้ กรณีลูกค้าสวัสดิการดอกเบี้ยเท่ากับ MRR-1.00% ต่อปี กรณีลูกค้ารายย่อยทั่วไป ดอกเบี้ยเท่ากับ MRR-0.50% ต่อปี กรณีกู้ซื้ออุปกรณ์และสิ่งอํานวยความสะดวกที่เกี่ยวเนื่องกับที่อยู่อาศัย ดอกเบี้ยเท่ากับ MRR (ปัจจุบันอัตราดอกเบี้ย MRR เท่ากับ 6.75% ต่อปี) ให้กู้เพื่อซื้อ ปลูกสร้าง ต่อเติม ซ่อมแซม ไถ่ถอนจํานองจากสถาบันการเงินอื่น และซื้ออุปกรณ์ที่เกี่ยวเนื่องเพื่อประโยชน์ในการอยู่อาศัยพร้อมกับกู้เพื่อซื้อ หรือไถ่ถอนจํานอง วงเงินให้กู้ต่อรายไม่เกิน 3 ล้านบาท พิเศษ!! ยกเว้นค่าธรรมเนียมการยื่นกู้ (0.1% ของวงเงินกู้ที่ได้รับอนุมัติ) และค่าจดทะเบียนจํานอง (0.50% ของวงเงินกู้ตามสัญญากู้เงิน)
“สินเชื่อบ้าน FOR HOME นับเป็นผลิตภัณฑ์ที่ธนาคารตั้งใจจัดทําขึ้นเพื่อเป็นทางเลือกให้กับลูกค้าประชาชนและสามารถช่วยลดภาระค่าใช้จ่ายด้านที่อยู่อาศัยได้ มั่นใจว่าจะได้รับการตอบรับจํานวนมาก เนื่องจากเป็นผลิตภัณฑ์สินเชื่อบ้านอัตราดอกเบี้ยคงที่ที่ต่ํามากเมื่อเทียบกับสถาบันการเงินอื่น โดยอัตราดอกเบี้ยเงินกู้เฉลี่ย 3 ปี เพียง 3.43% ต่อปี เท่านั้น อีกทั้งกําหนดเพดานวงเงินกู้ต่อรายต่อหลักประกันไม่เกิน 3 ล้านบาท
ซึ่งสอดคล้องกับความต้องการของลูกค้าและระดับราคาที่อยู่อาศัยในตลาด ช่วยสร้างโอกาสทําให้คนไทยมีบ้านได้ง่ายยิ่งขึ้น”นายฉัตรชัยกล่าว
ลูกค้าที่สนใจใช้บริการสินเชื่อบ้าน “FOR HOME” สามารถติดต่อยื่นคําขอกู้ได้ตั้งแต่วันที่ 1 มิถุนายน 2560 เป็นต้นไป และทํานิติกรรมภายในวันที่ 29 กันยายน 2560 สอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-วธ.เปิดถนนสายวัฒนธรรม วิถีไทย วิถีมือนารอ จังหวัดนราธิวาส
วันจันทร์ที่ 26 มีนาคม 2561
วธ.เปิดถนนสายวัฒนธรรม วิถีไทย วิถีมือนารอ จังหวัดนราธิวาส
วธ.เปิดถนนสายวัฒนธรรม วิถีไทย วิถีมือนารอ จังหวัดนราธิวาส
วันที่ ๒๓ มี.ค. ๒๕๖๑ เวลา ๑๗.๓๐ น. นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดงานถนนสายวัฒนธรรม วิถีไทย วิถีมือนารอ ณ บริเวณสนามหน้าศาลากลางจังหวัดนราธิวาสหลังเก่า โดยมีนายกิตติ สุระคําแหง รองเลขาธิการศูนย์อํานวยการบริหารจังหวัดชายแดนภาคใต้ พลตรีดํารงค์ บ่อสุวรรณ ผู้แทนพิเศษรัฐบาล นายขจร มุกมีค่า ผู้ตรวจราชการกระทรวงวัฒนธรรม นายสุรพร พร้อมมูล ผู้ว่าราชการจังหวัดนราธิวาส วัฒนธรรมจังหวัดนราธิวาส ยะลา สภาวัฒนธรรมจังหวัดนราธิวาส หัวหน้าส่วนราชการต่างๆ ประชาชนเข้าร่วม
ปลัดกระทรวงวัฒนธรรม กล่าวว่า กระทรวงวัฒนธรรม (วธ.) ตระหนักและให้ความสําคัญในการแก้ไขปัญหาและพัฒนาจังหวัดชายแดนภาคใต้ โดยใช้มิติทางศาสนาและวัฒนธรรม เพื่อส่งเสริมประชาชนให้มีความตระหนักรู้ เข้าใจ ยอมรับ และเคารพในการอยู่ร่วมกันบนแผ่นดินจังหวัดชายแดนภาคใต้ท่ามกลางความหลากหลายทางวัฒนธรรม ดังนั้น วธ.บูรณางานร่วมกับจังหวัดนราธิวาส โดยสํานักงานวัฒนธรรมจังหวัดนราธิวาสร่วมกับสภาวัฒนธรรมจังหวัดนราธิวาส จัดงานถนนสายวัฒนธรรม วิถีไทย วิถีมือนารอ ภายใต้โครงการวัฒนธรรมเชื่อมใจชายแดนใต้สันติสุข กิจกรรมส่งเสริมการจัดกิจกรรมทางศาสนา ศิลปะและวัฒนธรรมเพื่อสนับสนุนการอยู่ร่วมกันอย่างสันติสุขในจังหวัดชายแดนภาคใต้
ปลัด วธ. กล่าวต่อไปว่า การจัดงาน "ถนนสายวัฒนธรรม วิถีไทย วิถีมือนารอ” เป็นโอกาสดีในการเปิดพื้นที่เรียนรู้ พัฒนาการทางประวัติศาสตร์ วิถีชีวิตวัฒนธรรมและภูมิปัญญาท้องถิ่น จากการจัดกิจกรรมต่าง ๆ ในงาน ได้แก่ การเปิดให้ชมพิพิธภัณฑ์เมืองนราธิวาส การนั่งรถไฟชมเมืองสืบสานตํานานมือนารอ นิทรรศการมรดกภูมิปัญญาทางวัฒนธรรมและการละเล่นพื้นบ้าน นอกจากนั้นแล้วยังสามารถนําทุนทางวัฒนธรรมมาเพิ่มรายได้ทางเศรษฐกิจจากการจัดให้มีตลาดประชารัฐ ตลาดวัฒนธรรม ด้วยการจําหน่ายอาหารพื้นบ้าน งานช่างฝีมือพื้นบ้าน ผลิตภัณฑ์ผ้าไทย ผ้าทอ ผ้าถิ่น ตลอดจนมีการแสดงศิลปวัฒนธรรมบนเวที การวาดภาพระบายสีสําหรับเด็กและเยาวชน
"พี่น้องประชาชนที่มาเที่ยวงานจะได้รับทั้งความรู้และความบันเทิงที่หลากหลายในการจัดงานครั้งนี้ หากสามารถกําหนดจัดอย่างต่อเนื่องเป็นประจําทุกปี จะเป็นเทศกาลท่องเที่ยวทางวัฒนธรรมประจําปีของจังหวัดนราธิวาสได้อีกด้วย ขอขอบคุณจังหวัดนราธิวาส ตลอดจนคณะกรรมการจัดงานทุกท่าน ทั้งภาครัฐ เอกชน เครือข่ายสภาวัฒนธรรมจังหวัด อําเภอ ตําบล ภูมิปัญญาท้องถิ่น ผู้ประกอบการ คณะนักแสดง ฝ่ายรักษาความสงบเรียบร้อย ตลอดจนผู้มีส่วนเกี่ยวข้องทุกท่านที่มีส่วนร่วมกันสนับสนุนการจัดงานถนนสายวัฒนธรรม วิถีไทย วิถีมือนารอ ให้สําเร็จลุล่วงเป็นอย่างดี ถือเป็นการทํางานแบบประชารัฐเพื่อประโยชน์แก่ประชาชนอย่างแท้จริง” ปลัด วธ. กล่าว
รัฐบาลไทย-ข่าวทำเนียบรัฐบาล-รัฐบาลเชิญชวนทุกภาคส่วน ร่วมแสดงความจงรักภักดี น้อมรำลึกในพระมหากรุณาธิคุณ ด้วยการจัดกิจกรรมบำเพ็ญพระราชกุศลอุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันอังคารที่ 2 ตุลาคม 2561
รัฐบาลเชิญชวนทุกภาคส่วน ร่วมแสดงความจงรักภักดี น้อมรําลึกในพระมหากรุณาธิคุณ ด้วยการจัดกิจกรรมบําเพ็ญพระราชกุศลอุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร
ผู้ช่วยโฆษกประจําสํานักนายกรัฐมนตรี เผยรัฐบาลเตรียมจัดกิจกรรมเนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช ในวันศุกร์ที่ 12 ตุลาคม 2561 โดยยึดแนวปฏิบัติเดิมที่ได้ดําเนินการมาแล้วในปี 2560
วันนี้ ( 2 ต.ค. 61 ) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พ.อ.หญิงทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวถึงเรื่อง การจัดกิจกรรมเนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร 13 ตุลาคม 2561ว่า คณะรัฐมนตรีมติรับทราบตามที่สํานักงานปลัดสํานักนายกรัฐมนตรีเสนอ การจัดกิจกรรมเนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร 13 ตุลาคม 2561 เพื่อเชิญชวนทุกภาคส่วน ทั้งภาครัฐ ภาคเอกชน และประชาชน ทั้งในประเทศและต่างประเทศ ร่วมแสดงความจงรักภักดี และน้อมรําลึกในพระมหากรุณาธิคุณ ด้วยการจัดกิจกรรมบําเพ็ญพระราชกุศลอุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร โดยยึดแนวปฏิบัติเดิมที่ได้ดําเนินการมาแล้วในปี 2560 เช่น พิธีทําบุญตักบาตร พิธีทางศาสนาของศาสนาต่าง ๆ หรือกิจกรรมอื่น ๆ ตามความเหมาะสม ในห้วงก่อนหรือหลังวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร 13 ตุลาคม 2561
ทั้งนี้ ในส่วนของรัฐบาลและคณะรัฐมนตรี จะมีการจัดกิจกรรมเนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช ในวันศุกร์ที่ 12 ตุลาคม 2561 โดยรายละเอียดของกิจกรรมจะแจ้งให้ทราบในโอกาสต่อไป
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- รัฐบาลปรับแผนอำนวยความสะดวกประชาชน งดแจกบัตรคิวเข้าถวายสักการะพระบรมศพวันนี้  ย้ำขอให้ประชาชนพิจารณาทยอยเดินทางไปในวันอื่นบ้าง พร้อมติดตามข่าวสารขั้นตอนการปฏิ บัติจากทางการเป็นระย
วันอังคารที่ 1 พฤศจิกายน 2559
รัฐบาลปรับแผนอํานวยความสะดวกประชาชน งดแจกบัตรคิวเข้าถวายสักการะพระบรมศพวันนี้  ย้ําขอให้ประชาชนพิจารณาทยอยเดินทางไปในวันอื่นบ้าง พร้อมติดตามข่าวสารขั้นตอนการปฏิ บัติจากทางการเป็นระย
รัฐบาลปรับแผนอํานวยความสะดวกประชาชน งดแจกบัตรคิวเข้าถวายสักการะพระบรมศพวันนี้  ย้ําขอให้ประชาชนพิจารณาทยอยเดินทางไปในวันอื่นบ้าง พร้อมติดตามข่าวสารขั้นตอนการปฏิ บัติจากทางการเป็นระยะ
วันนี้ (29 ต.ค. 59) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ตามที่รัฐบาลได้กําหนดแผนแจกบัตรคิวสําหรับประชาชนที่จะเดินทางไปถวายสักการะพระบรมศพเบื้องหน้าพระบรมโกศพระบาทสมเด็จพระปรมินทรมหาภูมิพลอดุลยเดช ณ จุดรับบัตรบริเวณสนามหลวงด้านฝั่งศาลฎีกา หรือให้เจ้าหน้าที่ปรับแผนอํานวยความสะดวกประชาชนตามสถานการณ์นั้น "เนื่องจากตั้งแต่กลางดึกวานนี้ตลอดถึงช่วงเช้ามีประชาชนเดินทางไปปักหลักรอเป็นจํานวนมาก วันนี้เจ้าหน้าที่จึงได้ยกเลิกการแจกบัตรคิว และให้พี่น้องประชาชนไปเข้าแถวฝั่งตรงข้ามศาลฎีกา เพื่อต่อคิวเข้าไปยังพระบรมมหาราชวังด้วยความเป็นระเบียบเรียบร้อย โดยทุกคนให้ความร่วมมือปฏิบัติตามคําแนะนําของเจ้าหน้าที่เป็นอย่างดี ขอเรียนย้ําอีกครั้งว่า สําหรับผู้ที่ตั้งใจจะเดินทางไปถวายสักการะพระบรมศพในช่วงแรก ขอให้พิจารณาชะลอการเดินทางหรือปรับแผนไปในวันอื่น ๆ โดยทยอยกันไป เพราะยังเปิดให้เข้าถวายสักการะอีกเป็นเวลานาน เพื่อให้เจ้าหน้าที่ได้ดูแลอํานวยความสะดวกพี่น้องประชาชนได้อย่างเต็มที่ ส่วนแผนการปฏิบัติที่ชัดเจนในระยะต่อไป รัฐบาลจะเรียนชี้แจงให้พี่น้องประชาชนทราบอย่างต่อเนื่อง"
รัฐบาลไทย-ข่าวทำเนียบรัฐบาล-"ปนัดดา" พบปะสนทนากับครู-นักเรียนโรงเรียนหอวัง เพื่อร่วมขับเคลื่อนโรงเรียนคุณธรรม
วันจันทร์ที่ 29 พฤษภาคม 2560
"ปนัดดา" พบปะสนทนากับครู-นักเรียนโรงเรียนหอวัง เพื่อร่วมขับเคลื่อนโรงเรียนคุณธรรม
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะสนทนากับคณาจารย์และลูกหลานนักเรียนโรงเรียนหอวัง เพื่อร่วมขับเคลื่อนโครงการโรงเรียนคุณธรรม
ม.ล.ปนัดดา ดิศกุลให้สัมภาษณ์สื่อมวลชนว่า ต้องการมาพบปะสนทนา และขอความร่วมมือร่วมใจกับผู้บริหาร คณะครูและนักเรียนโรงเรียนหอวัง ในการขับเคลื่อนโครงการโรงเรียนคุณธรรม ซึ่งเป็นนโยบายสําคัญที่รัฐบาลให้ความสําคัญเป็นอันดับแรกเพื่อต้องการให้สถาบันการศึกษาทุกสังกัดตั้งแต่ระดับประถมศึกษาจนถึงสถาบันอุดมศึกษา ทั้งสถานศึกษาของรัฐและเอกชนเป็น "สถานศึกษาคุณธรรม"
ซึ่งคณะกรรมการพัฒนาระบบราชการ (ก.พ.ร.) และกระทรวงศึกษาธิการได้จัดทําตัวชี้วัดหลัก 5 ด้านของการเป็นสถานศึกษาคุณธรรมได้แก่ 1) ความพอเพียง 2) ความกตัญญู 3) ความซื่อสัตย์สุจริต 4) ความรับผิดชอบ 5) อุดมการณ์คุณธรรมจริยธรรม โดยขอให้โรงเรียนและผู้ปกครองต้องทํางานในเรื่องนี้ร่วมกัน ไม่ปล่อยปละละเลยให้การสร้างลูกหลานเป็นคนดีมีคุณธรรม กลายเป็นเรื่องของฝ่ายหนึ่งฝ่ายใดเท่านั้น ซึ่งโรงเรียนหอวัง รวมทั้งโรงเรียนที่เข้าร่วมโครงการจะเป็นโรงเรียนต้นแบบในการขับเคลื่อนโรงเรียนคุณธรรมอย่างยั่งยืนต่อไป
อย่างไรก็ตาม จากการติดตามประเมินผลการขับเคลื่อนโรงเรียนคุณธรรม โดยผู้ว่าราชการจังหวัด ในฐานะประธานคณะกรรมการศึกษาธิการจังหวัด (กศจ.)พบว่าขณะนี้สถานศึกษาต่าง ๆ ทุกสังกัดได้ดําเนินการขับเคลื่อนโรงเรียนคุณธรรมให้เกิดผลสัมฤทธิ์เป็นรูปธรรมตามตัวชี้วัดหลัก 5 ด้าน ไปแล้ว 1 หมื่นกว่าโรงเรียน และจะครอบคลุม30,711โรงเรียน ภายในปลายปีนี้
ทั้งนี้ ได้ย้ําให้ทุกหน่วยงานที่รับผิดชอบโครงการโรงเรียนคุณธรรม ต้องคํานึงถึงผลสัมฤทธิ์ที่เกิดขึ้น ทั้งในด้านปริมาณสถานศึกษาที่เข้าร่วมโครงการ และคุณภาพที่เกิดขึ้น เพื่อให้เกิดความยั่งยืนอย่างแท้จริง
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรี เชิญชวนสถานีโทรทัศน์จีน ร่วมเผยแพร่อาหารไทย ผลไม้ไทยและสถานที่ท่องเที่ยวไทยแก่ผู้ชมจีน
วันจันทร์ที่ 5 กุมภาพันธ์ 2561
รัฐมนตรีประจําสํานักนายกรัฐมนตรี เชิญชวนสถานีโทรทัศน์จีน ร่วมเผยแพร่อาหารไทย ผลไม้ไทยและสถานที่ท่องเที่ยวไทยแก่ผู้ชมจีน
รัฐมนตรีประจําสํานักนายกรัฐมนตรี เชิญชวนสถานีโทรทัศน์จีน ร่วมเผยแพร่อาหารไทย ผลไม้ไทยและสถานที่ท่องเที่ยวไทยแก่ผู้ชมจีน
วันนี้ (1 ก.พ. 61) เวลา 12.00 น. คณะผู้บริหารจากศูนย์สื่อสารและเผยแพร่ระหว่างทวีปแห่งสาธารณรัฐประชาชนจีน (China Intercontinental Communication Center - CICC) เข้าเยี่ยมคารวะ นายกอบศักดิ์ ภูตระกูล รัฐมนตรีประจําสํานักนายกรัฐมนตรี ณ ห้องรับรอง 1ตึกบัญชาการ 1 ทําเนียบรัฐบาล
คณะผู้บริหาร CICC แสดงความขอบคุณที่รัฐมนตรีประจําสํานักนายกรัฐมนตรีที่กรุณาให้เข้าพบเพื่อรายงานความร่วมมือระหว่างสถานีโทรทัศน์ไทยและจีน สะท้อนให้เห็นถึงมิตรภาพและความร่วมมืออย่างใกล้ชิดระหว่างไทย – จีน ที่มีทิศทางดีมาโดยตลอด ทั้งนี้ CICC ซึ่งเป็นศูนย์สื่อสารระหว่างภูมิภาคแห่งประเทศจีน ถือเป็นกลไกหนึ่งที่สามารถช่วยสนับสนุนความสัมพันธ์ระหว่างกันนี้ให้ใกล้ชิดมากยิ่งขึ้นได้ โดยปัจจุบัน CICC ได้มีความร่วมมือกับสถานีโทรทัศน์ดิจิตอลของไทย เผยแพร่รายการโทรทัศน์สารคดี Usilk – เปิดแดนมังกร เพื่อเผยแพร่ภาพยนตร์สารคดีเกี่ยวกับวัฒนธรรม ประเพณีของจีนในประเทศไทย ขณะเดียวกัน ก็ยินดีจะสนับสนุนรายการสารคดีของไทยออกอากาศผ่านเครือข่ายสถานีโทรทัศน์ของ CICC ทั้งในจีนและต่างประเทศ ซึ่งจะมีส่วนช่วยสนับสนุนสร้างการเรียนรู้ และแลกเปลี่ยนวัฒนธรรมระหว่างไทยและจีน ให้เป็นที่รู้จักไปทั่วโลกด้วย
โอกาสนี้ รัฐมนตรีประจําสํานักนายกรัฐมนตรีกล่าวชื่นชมและประทับใจในการทํางานของ CICC ที่ต้องการส่งเสริมความสัมพันธ์ระหว่างทั้งสองประเทศ พร้อมทั้งเน้นย้ําว่ารัฐบาลยินดีให้การสนับสนุนและแลกเปลี่ยนรายการสารคดีทางโทรทัศน์ที่เป็นประโยชน์ต่อการเผยแพร่ดังกล่าว นอกจากนี้ รัฐบาลยังพร้อมเชิญชวนให้สถานีโทรทัศน์ของจีน เข้ามาถ่ายทํารายการเกี่ยวกับอาหารไทย ผลไม้ไทย และสถานที่ท่องเที่ยวต่างๆ ของไทย เพื่อให้ผู้ชมจีนได้รู้จักเมืองไทยอย่างกว้างขวางและลึกซึ้งยิ่งขึ้น โดยเฉพาะด้านการท่องเที่ยว ที่จะช่วยให้ประชาชนของทั้งสองประเทศเดินทางไปมาหากันมากยิ่งขึ้นและพร้อมที่จะให้หน่วยงานที่เกี่ยวข้องประสานความร่วมมือต่อไป